jkorsvik/nowiki_second_scrape_merged huggingface dataset:
Espen Tveit

Espen Tveit (født 21. juni 1945 i Drammen) er en norsk fotograf og billedkunstner. Tveit er utdannet lærer og har arbeidet mer enn tretti år på Mysen skole. Han har fagforeningsmedlemsskap i Utdanningsforbundet, Norske Billedkunstnere og Forbundet Frie Fotografer.
Tveit tilhørte kretsen rundt FFF som fornyet norsk kunstnerisk fotografi på slutten av 1970-tallet og framover. Han deltok på første Fotografisk Vårutstilling i 1976, og på Høstutstillingen da den åpnet for fotografisk arbeidende kunstnere i 1979. Første separatutstilling var på Preus museum i 1980. Han er nå tilknyttet Galleri K.
Tveit har utgitt sju fotografiske bøker. To av de egenutgitte har fått gullmedalje i ”Årets vakreste bøker”. Han er innkjøpt av bl.a. Nasjonalmuseet for kunst, Kulturrådet, Preus Museum og Tangen-samlingen. Han er også representert i Fox Talbot Museum, New Mexico Art Museum, Guttormsgaards arkiv og Museet for fotokunst i Odense.


== Bibliografi ==
80-talls runer (1989) BILDiBOK.  ISBN 91-87220-03-2                                                                                                       
Rite (2001).  ISBN 82-994318-1-6                                                                                                    
Samtidsarkeologi (1987).  ISBN 82-994318-0-8                                                                                        
Fra siden / Side-lines (2011).  ISBN 978-82-994318-2-8                                                    
Samtidsarkeologi 2 (2013).  ISBN 978-82-994318-3-5                                                                
Norwegian Ski-Jumps (2016) JOURNAL.  ISBN 978-91-87939-21-1                                                        
Oh, Mysen, My little town (2019) JOURNAL.  ISBN 978-91-87939-41-9


== Utvalgte utstillinger ==
Preus museum,1980. Galleri Galtung, Oslo 1982. Fotogalleriet, Oslo 1986. Fotogalleriet, Lund 1986. Preus museum 1986. Fotograficentrum, Malmø 1990. Fotograficentrum, Stockholm 1990. Fotogalleriet, Oslo 1991. Hamidrasha Art Gallery, Tel Aviv 1996. Galleri Mira, Stockholm 1998. Østfold Kunstnersenter/Galleri ØKS 1998. Blaker gml. meieri/Guttormsgaards utstillingsprosjekt 2008 og 2011 og 2019. Fotogalleriet, Oslo 2010. Bomuldsfabriken, Arendal 2012, Galleri K, Oslo 2015 og 2021.

Tidsskrift
Tidskriftet Samtiden nr. 1, 2015. Gjennomillustrert
PlateomslagMadrugada: The Nightly Disease (2001)
Despereaux: Luna Pars Fortuna (2014)


== Referanser ==
Sukkertopp

En sukkertopp er raffinert sukker presset sammen til en avrundet kjegle.
Fra rundt 1500 og frem til slutten av 1800-tallet var sukkertopper den vanligste måten å omsette sukker på. Da sukkerfabrikantene begynte å produsere sukkerbiter og strøsukker, forsvant sukkertoppene fra markedet. De blir fremdeles solgt i enkelte land, blant annet i Tyskland, hvor de brukes i julepunsjen Feuerzangenbowle. Sukkertopper ble kuttet i mindre stykker med en spesiell tang for å få mer håndterbare stykker. De varierte i størrelse fra 1,8 til 14 kg. På grunn av raffineringsprosessen ble kvaliteten på sukkertoppene ringere jo større de var.
Fjellet Sukkertoppen i Rio de Janeiro fikk sitt navn av portugiserne i 1502, på grunn av likheten med en sukkertopp.
Dark Skies

Dark Skies er en amerikansk science fiction-serie som gikk på NBC fra 1996 til 1997. Serien handlet om en konspirasjon på høyeste nivå for å skjule UFOers eksistens.  
TV-serien X-files hadde hatt en stor suksess på tidlig nittitall på kanalen Fox og dette overbeviste NBC om å satse på serien. Den hadde sin første visning 21. september 1996 på NBC. Seriens undertittel var «Historien som vi kjenner den er en løgn». Serie gikk over to sesonger  og det ble produsert 18 episoder. 
Serien ble i Norge vist på NRK2 fra 1997.


== Seriens plot ==
Historien om det 20. århundret som vi kjenner den er en løgn. Utenomjordiske skapninger har vært på jorden siden slutten av 1940-tallet, men en dekkoperasjon fra regjeringer verden over har gjort at vi er avskåret fra denne kunnskapen. I serien følger vi John Loengard og Kim Sayers gjennom 1960-tallet mens de forsøker å krysse planene til den utenomjordiske rasen kjent som Kuben (The Hive). Kuben er en fremmed rase som planlegger å invadere jorden gjennom å manipulere historiske hendelser som attentatet på John F. Kennedy. I tillegg må paret være et skritt foran den hemmelige regjeringsorganisasjonen Majestic 12, som det etterhvert viser seg har svært sammensatte motiver for sine handlinger.
Serien gjorde bruk av flere kjente personligheter fra 1960-tallet, som The Beatles, Robert Kennedy, Jim Morrison og J. Edgar Hoover. 


== Referanser ==


== Eksterne lenker ==
(en) Dark Skies på Internet Movie Database
Algrøy skule

Algrøy skule var en offentlig barneskole i Fjell kommune i Hordaland, beliggende på Algrøyna vest i kommunen. Skolen var kommunens nest minste og tok imot elever fra 1. til 7. trinn.
Skolens hovedmålform var nynorsk og alle elevene hadde denne målformen (2011).
Skolen ble nedlagt i 2013.


== Referanser ==
Ekerhovd oppveksttun

Ekerhovd oppveksttun var en offentlig barneskole i Fjell kommune i Hordaland, beliggende på Ekerhovd sørøst i kommunen. Skolen var blant kommunens mindre og tok imot elever fra 1. til 7. trinn. Den ble nedlagt sommeren 2014. I 2022 ble skolen revet, utenom gymsal.
Skolens hovedmålform var Nynorsk og 100% av elevene hadde denne målformen (2011).


== Referanser ==
Foldnes skule

Foldnes skule er en offentlig grunnskole i Øygarden kommune i Vestland, beliggende midt på Litlesotra. Skolen er kommunens største barneskole, og tar imot elever fra 1. til 7. trinn.
Skolen ble grunnlagt i august 1976.
Skolens hovedmålform er siden 1987 bokmål og alle elevene har denne målformen (2015).
Fortuna Sittard

Fortuna Sittard er en nederlandsk fotballklubb fra byen Sittard i provinsen Limburg. Klubben spiller fra 2018–19-sesongen i Eredivisie, som er landets øverste divisjon. Fortuna Sittard ble grunnlagt den 1. juli 1968, og spiller sine hjemmekamper på Trendwork Arena.


== Historie ==
Klubben ble grunnlagt under navnet Fortuna Sittard Combinatie i juli 1968 som følge av en sammenslåing av klubbene Fortuna 54 og Sittardia. Klubben har holdt seg fast i de to øverste divisjonen, og på 1990-tallet var klubben mer eller mindre fast representert i Eredivisie. I samme periode fostret Fortuna Sittard flere talenter fra sin egen ungdomsavdeling, blant andre Kevin Hofland, Mark van Bommel og Fernando Ricksen under ledelse av førstelagets trener, Bert van Marwijk. Da van Marwijk i 2000 forlot klubben til fordel for Feyenoord kollapset Fortuna og rykket ned til Eerste divisie.
Etter nedrykket i 2001 har Fortuna hatt dårlig økonomi, og klubben har blitt truet med konkurs hele fire ganger mellom 2005 og 2012. De sportslige resultatene har også uteblitt, og klubben endte på sisteplass i tre etterfølgende år fra 2004 til 2006, samtidig som den også satte nederlandsk rekord med 28 strake serietap i 2005–06-sesongen. Klubben endte på nedre halvdel av Eerste divisie i ti påfølgende sesonger, og igjen i tre sesonger på rad fra 2015 til 2017. Året etter ble en sterk sesong for Fortuna, som sluttet på andreplass bak Jong Ajax, Ajax' reservelag som ikke hadde lov til å rykke opp.


== Spillerstall ==
Oppdatert 3. november 2022.


=== Utlånte spillere ===


== Meritter ==
Eerste divisie: (1) 1995


== Kjente spillere med tilknytning til klubben ==
Se også Kategori:Fortuna Sittard-spillere.


== Referanser ==


== Eksterne lenker ==
(nl) Offisielt nettsted 
(en) Fortuna Sittard – kategori av bilder, video eller lyd på Commons
Knappskog skule

Knappskog skule er en offentlig grunnskole i Øygarden kommune i Vestland.
Skolen tar imot elever fra 1. til 7. trinn.
Kolltveit skule

Kolltveit skule er en offentlig grunnskole i Øygarden kommune i Vestland.
Skolen tar imot elever fra 1. til 7. trinn.
Landro skule

Landro skule er en offentlig grunnskole i Øygarden kommune i Vestland.
Skolen tar imot elever fra 1. til 7. trinn.
Misje skule

Misje skule var en offentlig grunnskole i Øygarden kommune i Vestland. Skolen ok imot elever fra 1. til 7. trinn. I 2022 ble deler av bygget sanert.
Skolens hovedmålform var nynorsk og 100 % av elevene hadde denne målformen i (2011).
Helmond Sport

Helmond Sport er en nederlandsk fotballklubb fra byen Helmond i provinsen Noord-Brabant. Klubben spiller for øyeblikket i Eerste divisie, som er landets nest øverste divisjon. Helmond Sport ble grunnlagt den 27. juli 1967, og spiller sine hjemmekamper på Stadion De Braak. Klubbens nåværende trener er Jürgen Streppel.
Helmond Sport spilte siste gang i Eredivisie i 1984, og har siden da vært en middelhavsfarer i Eerste divisie.


== Meritter ==
Eerste divisie: (1) 1982


== Kjente spillere med tilknytning til klubben ==


== Eksterne lenker ==
Offisielt nettsted 
(en) Helmond Sport – kategori av bilder, video eller lyd på Commons
Skålevik skule

Skålevik skule er en offentlig grunnskole i Øygarden kommune i Vestland. Skolen tar imot elever fra 1. til 7. trinn.
Skolens hovedmålform er nynorsk og 100 % av elevene har denne målformen (2011).
Syltøy oppveksttun

Syltøy oppveksttun, senere Syltøy skule, var en offentlig grunnskole i Fjell kommune i Hordaland. Skolen tok imot elever fra 1. til 7. trinn.
Skolens hovedmålform var Nynorsk og 100 prosent av elevene hadde denne målformen (per 2011). Skolen ble lagt ned i 2013.
Tellnes skule

Tellnes skule var en offentlig grunnskole i Fjell kommune i Hordaland. Skolen tar imot elever fra 1. til 7. trinn.
Skolens hovedmålform er Nynorsk og 100% av elevene har denne målformen (2011). Skolen ble vedtatt nedlagt sommer 2018.
Ågotnes skule

Ågotnes skule er en offentlig grunnskole i Øygarden kommune i Vestland.
Skolen tar imot elever fra 1. til 7. trinn.
Fjell ungdomsskule

Fjell ungdomsskule er en offentlig grunnskole i Øygarden kommune i Vestland, beliggende på Bildøy sentralt på Straume.
Skolen er den ene av fire offentlige ungdomsskoler i kommunen, hvorav de andre ligger i Øygarden, Sund og den siste på Ågotnes. Skolen tar imot elever fra 8. til 10. trinn fra følgende barneskoler; Kolltveit, Foldnes, Brattholmen, Hjelteryggen og Knappskog.
Skolens hovedmålform er nynorsk, men andelen nynorskelever er raskt avtagende og ligger på 11% (2011).
Skolen ble tatt i bruk høsten 1969.


== Eksterne lenker ==
Offisielt nettsted
Liljevatnet skule

Liljevatnet skule var en offentlig grunnskole i Fjell kommune i Hordaland.
Skolen tok imot elever fra 1. til 7. trinn. Skolen ble grunnlagt høsten 2005. I 2018 ble det vedtatt at skolen skal legges ned sommeren 2019. En barnehage og en kulturskole disponerer bygget.
MVV

Maatschappelijke Voetbal Vereniging Maastricht (også kjent som bare MVV eller MVV Maastricht) er en nederlandsk fotballklubb fra byen Maastricht i provinsen Limburg. Klubben spiller for øyeblikket i Eerste divisie, som er landets nest øverste divisjon. MVV ble grunnlagt den 2. november 1902, og spiller sine hjemmekamper på De Geusselt. Klubbens nåværende trener er Paul Meulenberg.


== Meritter ==
Eerste divisie: (1) 1997


== Kjente spillere med tilknytning til klubben ==


== Referanser ==


== Eksterne lenker ==
Mvv.nl – Klubbens offisielle nettsider
Wolfgang Windingstad

Wolfgang Windingstad (født 4. januar 1926 i Fredrikstad, død 28. mars 2017 i Oslo) var norsk frontkjemper som var sovjetisk krigsfange fra 1944 til 1953. Han overlevde kampene ved Kaprolat, der rundt 140 norske frontsoldater i tysk tjeneste mistet livet 25. og 26. juni 1944.Windingstad hadde tysk mor og norsk far, og vervet seg under krigen til tysk fronttjeneste. Han tjenestegjorde i SS-skijegerbataljon Norge, og ble sendt til Finland i 1943. Fra 1944 ble de satt inn i forsvaret av stillingene «Kaprolat» og «Hasselmann». Da stillingene falt, forsøkte han å flykte, men ble skutt gjennom armen. Etter et mislykket selvmordforsøk ble han tatt til fange av sovjetiske soldater. Etter noen uker i en samlingsleir i Louhi, ble han sendt til en frontleir i Kem.Han ble løslatt og returnert til Norge i 1953.


== Biografi ==
Windingstad er hovedpersonen i boka Glemt soldat (1983) skrevet av Sigurd Senje. I det første opplaget av boken omtales hovedpersonen som «Ulf». Windingstad valgte å ikke stå fram med fullt navn da boka først kom ut, fordi han fant det for belastende. Han sa at «Nei, det var veldig vanskelig. Den gangen var jeg jo i jobb, og hadde barn på skolen. Det er klart jeg måtte være forsiktig.»


== Referanser ==


== Eksterne lenker ==
Dødsmarken i Karelen
Jonas Faraasen Olsen

Jonas Faraasen Olsen (født 23. april 1988) er en norsk fotballspiller som for øyeblikket spiller for den norske klubben Ullern IF Faraasen Olsen spiller i angrep og er sønn av tidligere Kvik Halden-målvakt Jan Erik Olsen.


== Spillerkarriere ==
Faraasen Olsen begynte sin karriere som fotballspiller hos Berg Idrettslag, men dro siden videre til Kvik Halden. Her fikk han sitt gjennombrudd som seniorspiller i 2005, og i 2006 markerte han seg som spiss med å score 20 mål på nitten kamper i 3. divisjon. I 2007-sesongen spilte han 26 kamper og scoret 24 mål, før han året etter scoret hele 38 mål på kun 23 kamper. Etter høstsesongen 2008 var han på prøvespill hos Hamarkameratene sammen med lagkamerat Sabri Khattab. Han var også på prøvespill hos Hartlepool United FC vinteren 2009, men uten å ende opp med kontrakt hos noen av klubbene.På vårsesongen 2009 scoret han 15 mål på tolv kamper for Kvik Halden, før han i juli 2009 meldte overgang til den nederlandske klubben MVV. Faraasen Olsen scoret sitt første seriemål for klubben i august 2009 i en uavgjortkamp mot SC Cambuur i Eerste divisie. Juni 2011 vendte Faraasen Olsen hjem til Halden og signerte en ny kontrakt for Kvik Halden FK. Etter Kvik Halden karrieren gikk han til Ullern IF. 


== Referanser ==


== Eksterne lenker ==
(en) Jonas Faraasen Olsen – Transfermarkt 
(en) Jonas Faraasen Olsen – FBref 
MVV.nl – Spillerens profil hos MVV
Det ventrale nervesystemet

Det ventrale nervesystemet er en velkjent teori om nervesystemets inndeling. Sammen med teorien om CNS og PNS er dette den mest anerkjente inndelingen av nervesystemet.
Det dorsale nervesystemet og det ventrale nervesystemet arbeider i symbiose på grunn av tett kommunikasjon via nervus intercostalis. I motsetning til det dorsale nervesystemet har man post-natalt et fullt differensiert ventralt nervesystem. Dette gjør at barn har følelse på thorax og abdomen, men ikke på dorsal thorax. Derfor merker ikke barn under 8 år sensorisk og olfaktorisk stimuli på dorsal thorax.
Etanol påvriker det ventrale nervesytemet slik at man får en oppregulering av parenchymrefleksen i korncellelaget i cerebellum som gjør at man ved stort nok inntak av etanol mister balansen og faller om.
Davids Samling

Davids Samling er et kunstmuseum i København som inneholder kunst og kunsthåndverk fra 1700-tallets Europa, dansk gullalder og nyere dansk kunst samt kunst fra den islamske verden fra 600-tallet til 1800-tallet. Museet åpnet i 1948.
Den eldre europeiske samlingen er stilt ut i en interiørmessig sammenheng i husets opprinnelige rom fra 1800-tallet. 
Samlingen av nyere dansk kunst viser verker utført av blant annet Theodor Philipsen, J.F. Willumsen, L.A. Ring og Peter Hansen samt 11 verker av Vilhelm Hammershøi.
Den islamske samlingen er den største av sin art i Skandinavia.
Samlingen ble grunnlagt av Christian Ludvig David (1878–1960), som selv hadde skaffet grunnstammen i den. 
Museet holder til i Kronprinsessegade 30–32 overfor Kongens Have.


== Litteratur ==
Kjeld von Folsach, Davids Samling 1945-1995 i museumskataloget Dansk kunst i Davids Samling – fra Philipsen til Saxbo. En udstilling i anledning af museets 50-års jubilæum, København 1995, side 35-51. ISBN 87-88464-11-3


== Eksterne lenker ==
(da) Offisielt nettsted 
(en) Offisielt nettsted 
(en) The David Collection – kategori av bilder, video eller lyd på Commons 
Verker hos Davids samling - Weilbachs kunstnerleksikon
Diguetidae

Diguetidae er en gruppe (familie) av edderkopper som tilhører undergruppen Haplogynae i gruppen Araneomorphae. Denne familien finnes bare i Amerika. 


== Utseende ==
Disse edderkoppene har seks øyne som står nesten på linje. Kroppen er avlang, hos slekten Diguetia tett kledt med silkeaktige hår, hos Segestrioides mindre hårete. Beina er lange. Det bakerste paret med boklunger er tilbakedannet.


== Levevis ==
Slekten Diguetia lever i tørre områder som ørken og halvørken, der de lever mellom busker og kaktus. De spinner et traktformet nett som er forbundet med et loddrett, 5-8 cm høyt silkerør der edderkoppen bor. Slekten Segestrioides er funnet mest under steiner rundt 3000 meter over havet i det sørlige Andes, men det er også kjent én art fra Brasil.


== Utbredelse ==
Familien er utbredt fra det sørlige USA sør til Chile.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Haplogynae
Overfamilien Pholcoidea
Familien Diguetidae F.O. Pickard-Cambridge, 1899
Slekten Diguetia (Simon, 1895)
Diguetia albolineata (O. P.-Cambridge, 1895) — USA, Mexico
Diguetia andersoni Gertsch, 1958 — USA
Diguetia canities (McCook, 1889) — USA, Mexico
Diguetia catamarquensis (Mello-Leitão, 1941) — Argentina
Diguetia imperiosa Gertsch & Mulaik, 1940 — USA, Mexico
Diguetia mojavea Gertsch, 1958 — USA
Diguetia propinqua (O. P.-Cambridge, 1896) — Mexico
Diguetia signata Gertsch, 1958 — USA
Diguetia stridulans Chamberlin, 1924 — Mexico
Slekten Segestrioides (Keyserling, 1883)
Segestrioides badia (Simon, 1903) — Brazil
Segestrioides bicolor Keyserling, 1883 — Peru
Segestrioides copiapo Platnick, 1989 — Chile
Segestrioides tofo Platnick, 1989 — Chile


== Eksterne lenker ==
(en) Diguetidae i Encyclopedia of Life 
(en) Diguetidae i Global Biodiversity Information Facility 
(en) Diguetidae hos ITIS 
(en) Diguetidae hos NCBI 
(en) Kategori:Diguetidae – bilder, video eller lyd på Wikimedia Commons 
Diguetidae – detaljert informasjon på Wikispecies 
Bildegalleri over nordamerikanske arter
Ross 154

Ross 154 (V1216 Sgr) er en rød dvergstjerne omtrent 3,0 pc eller 9,68 lysår fra Solen. Den er den nærmeste stjernen i det sørlige stjernebildet Skytten og en av de som ligger nærmest solen. Den nærmeste nabo er Barnards stjerne som ligger 1.66 pc (5.41 lysår) unna.


== Eksterne lenker ==
SolStation.com: Ross 154
Kristian Kristensen (artist)

Kristian Kristensen (født 12. mai 1992) er en låtskriver og artist fra Harstad som ble først kjent som deltager i det norske TV-programmet The Voice i 2013.


== Karriere ==
Før sin deltagelse i The Voice, prøvde Kristian Kristensen seg som musiker med sitt eget band, No Name – No Fame. De nådde ikke finalen i X Factor i 2009, men fire år senere kom han seg til semifinalen i The Voice som soloartist.I perioden 2013–2015 jobbet han med å skrive- og komponere egne låter, og i 2015 vant han finalen i NRK P3s Urørt, med låten «Lyset». Kort tid etter ble han signert til Warner Music Norway.I etterkant av dette har han utgitt en rekke singler, og i 2015 kom han med sin første EP, Før det blir for seint. Samtlige av låtene på EP-en er skrevet og sunget på dialekt, med unntak av hans tolkning av låten «Nella fantasia».  
I 2016 ga han ut singelen «Varm», etterfulgt av «Tårnet» i 2017, som begge har hatt over 2 millioner strømminger på Spotify.  


=== Konserter ===
Kristensen startet sin konsertkarrière på TV og har siden spilt en rekke konserter. I 2016 startet han en turné hvor han blant annet opptrådte i Stavanger, Bergen, Trondheim og Oslo. Han gjestet også NRK P3-scenen under den norske bransjefestivalen by:Larm i 2016, året etter å ha vunnet Urørt på samme festival.


== Diskografi ==
StudioalbumKor vi ende (2019)
2003 (2022)Singler«Lyset» (2015)
«Rusen våkner igjen» (2015)
«Kan du lære mæ?» (2016)
«Du som snakke» (2016)
«Nella fantasia» (2016)
«Varm» (2016)
«Tårnet» (2017)EP-erFør det blir for seint (2016)


== Utmerkelser og nominasjoner ==


== Referanser ==


== Eksterne lenker ==
(en) Kristian Kristensen på Internet Movie Database 
(en) Kristian Kristensen på MusicBrainz 
(no) YouTube
Plectreuridae

Plectreuridae er en gruppe (familie) av edderkopper som tilhører undergruppen Haplogynae i gruppen Araneomorphae. 


== Utseende ==
Forholdsvis store, langbeinte, mørke edderkopper. I motsetning til de fleste andre Haplogynae har de åtte øyne. De kan minne om medlemmene i familien Filistatidae, men kan kjennes på at leggene (det tredje leddet innenfra) på beina er tydelig krumme.
Artene i slekten Plectreurys er gjerne helmørke, mens Kibramoa-artene gjerne har rødlig forkropp.


== Levevis ==
Disse edderkoppene lager uryddige spinn under steiner og nedfalne kaktus i tørre områder, også i mursprekker og lignende. De bygger ikke fangstnett, men jager aktivt etter bytte om natta. Hannene i slekten Plectreurys har noen haker på frambeina som formodentlig brukes til å holde hunnen fast med under paringen.


== Utbredelse ==
Familien har i dag en meget begrenset utbredelse i de tørre områdene i USA og Mexico, og på Cuba. Det er imidlertid kjent fossiler fra Europa og Kina, så den må ha vært videre utbredt før.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Haplogynae
Overfamilien Pholcoidea
Familien Plectreuridae
Utdødd slekt Eoplectreurys Selden & Huang, 2010
†Eoplectreurys gertschi Selden & Huang, 2010 (Midtre jura, Kina)
Slekten Kibramoa Chamberlin, 1924 – 6 arter, ørkenområder i USA og Mexico
Slekten Plectreurys Simon, 1893 – 23 arter, USA, Mexico og Cuba
Foreløpig plassert in Plectreuridae:
Utdødd slekt †Palaeoplectreurys Wunderlich, 2004
Palaeoplectreurys baltica Wunderlich, 2004 (eocen, baltisk rav)


== Eksterne lenker ==
(en) Plectreuridae i Encyclopedia of Life 
(en) Plectreuridae i Global Biodiversity Information Facility 
(en) Plectreuridae hos Fossilworks 
(en) Plectreuridae hos ITIS 
(en) Plectreuridae hos NCBI 
(en) Kategori:Plectreuridae – bilder, video eller lyd på Wikimedia Commons 
Plectreuridae – detaljert informasjon på Wikispecies 
Bildegalleri over nordamerikanske arter
Russisk steppeskilpadde

Russisk steppeskilpadde, også kalt russisk landskilpadde (Testudo horsfieldii) er en skilpaddeart. 
Fargen er lysebrun og svart/mørkebrun. Denne arten er glad i løvetannblader og spesielt den gule blomsten. Dyrene er rolige og sosiale, og biter sjeldent mennesker og er derfor populær som kjæledegge. 
Hannen har lengre hale enn hunnen, og er den enkleste måte å se forskjell på disse. I tillegg blir hunnen noe større og skjellene på skallet er tydeligere. Skilpadden kan bli opptil 50 år, og 20 cm lang. Veksten avtar ved alderen.


== Eksterne lenker ==
(en) Russisk steppeskilpadde i Encyclopedia of Life 
(en) Russisk steppeskilpadde i Global Biodiversity Information Facility 
(en) Russisk steppeskilpadde hos Reptile Database 
(en) Russisk steppeskilpadde hos ITIS 
(en) Russisk steppeskilpadde hos NCBI 
(en) Kategori:Testudo horsfieldii – bilder, video eller lyd på Wikimedia Commons 
(en) Testudo horsfieldii – galleri av bilder, video eller lyd på Wikimedia Commons 
Testudo horsfieldii – detaljert informasjon på Wikispecies 
(no) Hold av russiske steppeskilpadder - Norsk Herpetologisk Forening